комедийни истории за Мутри
През 90-години един тарикат отишъл при някакъв борец и му казал:
- Нужни са ми сто хиляди долара на заем! Необходими ли са ми гаранти? Или пък - да Ви оставя като залог колата си, апартамента си?...
Оня го уверил:
- Ама, моля Ви се! Вашата честна дума ми е напълно достатъчна! Трябва да ми обещаете тържествено, че на пето число другия месец - ще върнете сто и петдесет хиляди долара!
Хитрецът се усмихнал многозначително:
- Ами, ако не спазя честната дума и не се явя на пето число?
Дебеловратият свил рамене:
- Тогава - ще изпитате голям срам, когато застанете пред свети Петър!
Тарикатът се засмял:
- Ха-ха-ха! Е, то - кой знае кога ще стане това!
Борецът го уверил:
- О, на шесто число - гаранция!